Լասկերի մրցանակ

Լասկերի մրցանակ (անգլ.՝ Lasker Award), ամերիկական մրցանակ՝ բժշկության ոլորտի անձանց համար, որը շնորհվում է 1946 թվականից և ԱՄՆ-ում դիտվում է որպես «երկրորդ Նոբելյան մրցանակ»։


== Պատմություն ==
Մրցանակն առաջին անգամ շնորհվել է 1946 թվականին։ Այն կոչվել է ի պատիվ ամերիկացի գործարար և բարերար Ալբերտ Լասկերի (1880-1952): Մրցանակը տրվում է Լասկերի հիմնադրամի կողմից, որը հիմնադրվել է Ալբերտ Լասկերի և նրա կնոջ` Մերի Լասկերի կողմից։ Մրցանակը երբեմն կոչվում է «Ամերիկայի Նոբելյան» («America’s Nobels»): Լասկերի մրցանակի ավելի քան ութսուն դափնեկիրներ Նոբելյան մրցանակակիրներ են, որոնցից ավելի քան 30-ը մրցանակակիր են դարձել վերջին երկու տասնամյակի ընթացքում։ Հիմնադրամի նախագահը Քլեր Պոմելոյն է (անգլ.՝ Claire Pomeroy):


== Դափնեկիրներ ==
Մրցանակները տրվում են մի քանի անվանակարգերում (մոտ 250.000 ԱՄՆ դոլար)։

Ալբերտ Լասկերի մրցանակ հիմնական բժշկական հետազոտությունների համար (անգլ.՝ Albert Lasker Basic Medical Research Award), բժշկության բնագավառում հիմնարար հետազոտությունների համար։ Այս մրցանակը ստացածների մոտ կեսն արժանանացել է Նոբելյան մրցանակի։
Ալբերտ Լասկերի մրցանակ կլինիկական բժշկական հետազոտությունների համար (անգլ.՝ Albert Lasker Clinical Medical Research Award), տրվում է լավագույն փորձ ունեցող բժիշկներին։ 2008 թվականին այն վերանվանվեց և ստացավ իր անվանումը ամերիկացի սրտաբան և վիրաբույժ Մայքլ Դեբեյկիի պատվին։
Ալբերտ Լասկերի մրցանակ հանրային ծառայության համար (անգլ.՝ Albert Lasker Public Service Award), առողջապահության ոլորտում դաշնային օրենսդրության, ֆինանսավորման և այլ հասարակական նշանակալից գործողությունների խթանման համար։
Ալբերտ Լասկերի մրցանակ հատուկ նվաճումների համար (անգլ.՝ Albert Lasker Special Achievement Award)


=== 1951 ===
Անանուն հարբեցող«Ալկոհոլիզմի դարավոր խնդրին եզակի և հաջողակ մոտեցման համար»։


=== 2005 ===
Nancy Brinker (հանրային ծառայության համար)«Կրծքագեղձի քաղցկեղի բուժման հիմք ստեղծելու և այս կործանարար հիվանդության մասին հանրային իրազեկման կտրուկ բարձրացման համար»։


=== 2006 ===
Ժոզեֆ Հալ (հատուկ նվաճումների համար)«Ժամանակակից բջջային կենսաբանության հիմնադրին՝ իր 57-ամյա գործունեության ընթացքում քրոմոսոմի կառուցվածքի և դրանց գործառույթների հետազոտման, in situ հիբրիդացման հայտնագործման, համարձակ փորձեր կատարելու համար»։


=== 2007 ===
Էնթոնի Ֆաուչի (հանրային ծառայության համար)«ԱՄՆ կառավարության երկու խոշոր ծրագրերի գլխավոր ճարտարապետին՝ ՁԻԱՀ-ի և կենսապահովության դեմ պայքարում իր դերը ունենալու համար»։


=== 2008 ===
Սթենլի Ֆալկոու (հատուկ նվաճումների համար)«Իր 51-ամյա կարիերայի ընթացքում, որպես բոլոր ժամանակների ամենախոշոր մանրէաբանական որսորդներից մեկին՝ հակաբիոտիկների դիմադրողականության մոլեկուլային բնույթը հայտնաբերելու և ավելի քան 100 ուսանողներին ուսուցանելու համար, որոնցից շատերը ներկայումս զբաղվում են մանրէաբանության և վարակիչ հիվանդությունների ուսումնասիրությամբ»։


=== 2009 ===
Մայքլ Բլումբերգ (հանրային ծառայության համար)«Առողջապահական համակարգին աջակցելու, այս ոլորտում համաշխարհային ստանդարտ հաստատելու, ծխախոտի օգտագործմումը նվազեցնելու համար»։


=== 2010 ===
Դևիդ Վետրոլ (հատուկ նվաճումների համար)«Կենսաբժշկական գիտության մեջ ավելի քան 50 տարիների ընթացքում զարգացող երկրների հազարավոր երեխաների և հիվանդների բուժման և արյան գենետիկ հիվանդությունների ուսումնասիրության առաջատար դերի համար»։


=== 2015 ===
Բժիշկներ առանց սահմանների (հանրային ծառայության համար)«Արևմտյան Աֆրիկայում Էբոլայի տենդի և ճգնաժամային իրավիճակի ժամանակ համարձակ գործողությունների համար»։


== Ծանոթագրություններ ==


== Արտաքին հղումներ ==
The Lasker Foundation